open-index/open-wikipedia-markdown huggingface dataset:
Karlsson på taket (film)

***Karlsson på taket*** (svensk: *Världens bästa Karlsson*) er en svensk barnefilm fra 1974 regissert av Olle Hellbom. Filmen bygger på Astrid Lindgrens bøker om Karlson på taket.

Karlsson har en propell på ryggen som han bruker til å fly inn vinduet til Lillebror. Med de innleder han en hemmelig relasjon som foreldrene til Lillebror ikke tror på.

## Handling
Filmen handler om en liten gutt, Svante, som kalles for Lillebror, som ofte sliter med ensomhet. Men en dag møter han Karlsson på taket. Karlsson påstår at han er en vakker og klok, og rimelig feit mann, i hans beste alder. Lillebror er ofte alene, og blir derfor glad når Karlsson på Taket flyr rett inn på rommet hans gjennom vinduet. De blir raskt venner, og Karlsson lærer Lillebror forskjellige triks. Lillebror kan også besøke Karlssons hjem på taket.

Karlsson bærer Lillebror på ryggen. De klarer også å drive ett par tyver vekk som forsøker å rane leiligheten til Lillebrors foreldre. Men både Lillebrors andre venner, og foreldrene hans, tror at Karlsson på taket bare er en fantasifigur som bare eksisterer i Lillebrors hjerne. Når Lillebror har bursdag, blir det fullt oppstyr når Karlsson på taket flyr inn gjennom vinduet hans. Til og med foreldrene hans forstår dermed at Karlsson på taket virkelig eksisterer. Men alt lillebror ønsker seg til bursdag var å få en liten hund.

## Rolleliste (svensk)
* Lillebror – Lars Söderdahl
* Karlsson – Mats Wikström
* Karlssons stemme – Jan Nygren
* Lillebrors mamma – Catrin Westerlund
* Lillebrors pappa – Stig Ossian Ericson
* Bosse – Staffan Hallerstam
* Bettan – Britt Marie Näsholm
* Pelle – Pär Kjellin
* Krister – Nils Lagergren
* Gunilla – Maria Selander
* Fille – Janne Carlsson
* Rulle – Gösta Wälivaara
* Taxisjåfør – Bert-Åke Varg (scene klippet bort fra filmen)

## Rolleliste (norske stemmer)

* I den norske dubbingen lages stemmene av, Rune Alstedt, Robert Morley, Mette-Lise Engh, Ragnhild Walstad, Eirik Bøhn Berntsen, William Morley, Christian Barmen, Monika Stageboe, Erik Carl Morley, Fredrik Kalvik, Emelia Berg Hjertstrøm, Robert Schulzki, og Kjell-Morten Gustavsen.

## Referanser


## Eksterne lenker
*
Temir Sarijev

**Temir Agrembajevitsj Sarijev** (kirgisisk Темир Агрембаевич Сариев; født 1963 i Sokuluk i Den kirgisiske sosialistiske sovjetrepublikk i SSSR) er en kirgisisk politiker. Han var statsminister i Kirgisistan fra 2015 til 2016.

Han startet sin politiske karriere som medlem av Komsomol fra 1987. Yrkesmessig var han økonom i pelsindustrien. I 1991 stiftet han den kirgisiske råvarebørsen, og var leder der til 1995. Fra 1995 var han daglig leder for industriselskapet «Toton». I 2005 ble han innvalgt til Den kirgisiske republikkens grunnlovsforsamling. I 2007 var han med å stifte det politiske partiet «Unionen av demokratiske krefter Ak-Sjumkar (Hvite falk)». I 2008 inngikk partiet i alliansen «Kirgisistans Forente Folkebevegelse», der Sarijev fikk plass i politbyrået. Han stilte som kandidat til presidentvalget i 2009, og ble kreditert med 6,4% av stemmene. Etter opptøyene i 2010 ble han 8. april 2010 utnevnt til finansminister i interimsregjeringen. Ved parlamentsvalget 10. oktober 2010 fikk partiet hans færre enn 3% av stemmene, og ble ikke innvalgt. Han var på nytt finansminister fra desember 2011 til mai 2015. 2. mai 2015 ble han utnevnt til statsminister. Våren 2016 ble det reist mistillit til regjeringen over en anbudsprosess for bygging av en motorvei. Ved presidentvalget 2017 var han igjen kandidat, og ble kreditert med 2,6% av stemmene. I 2020 trakk han seg fra Ak-Sjumkar, og stilte til parlamentsvalget for partiet «Bütün Kırgızstan» (Forente Kirgistan).

Siden 2004 har Sarijev figurert på listen over de hundre rikeste i republikken.

I 2008 fikk han utgitt boken «Шах кыргызской демократии» (Sjahen av det kirgisiske demokratiet).

## Referanser
Good King Wenceslas

**«Good King Wenceslas»** er en engelsk julesang. Den handler om den hellige kong Venceslas av Böhmen (ca 903/907–929/935) og hans medlidenhet med en fattig bonde som samlet ved til å kunne varme seg på minnedagen for St. Stefanus. Stefanusdagen er 26. desember, det vil si på andre juledag, og Stefan minnes som den første kristne martyr.

Den engelske teksten er av John Mason Neale. Melodien fant Neale i samlingen *[[Piæ Cantiones|Piae cantiones]]* fra 1582, der den ikke var knyttet til juletiden, men var brukt til vårhymnen *Tempus Adest Floridum*.

## Referanser


## Eksterne lenker
*
Å kom, å kom Emmanuel

***Å kom, å kom Emmanuel*** er en gammel salme med formodet opprinnelse i en latinsk tekst fra 1100-tallet: **Veni, veni, Emmanuel**. Salmen ble oversatt til engelsk av John Mason Neale i 1851 og ble så oversatt til andre språk. 

Musikken *Veni Emmanuel* er en middelaldersk prosesjonshymne brukt blant franske franaiskanernonner. Den er senere blitt benyttet i arrangement av Thomas Helmore i 1856.

Teksten bygger på mange profetord. Tittelen kommer fra Jesaja 7,14: «Derfor skal Herren selv gi dere et tegn: Se, den unge jenta skal bli med barn og føde en sønn, og hun skal gi ham navnet Immanuel». Imman­u­el er *Gud med oss* på hebraisk.

*«Å, kom, du Davids nøkkel»* sikter til Jes 22,22: «Jeg legger nøkkelen til Davids hus på hans skulder. Når han åpner, skal ingen lukke, og når han lukker,  skal ingen åpne» og ord fra Jesaja 9,6: «Herreveldet er lagt på hans skulder».

*«Å friske skudd av Jesse rot»* finnes i  Jesaja 11,1 -  Norsk bibeloversettele har: «En kvist skal skyte opp fra Isais stubbe,og et skudd skal spire fram  fra hans røtter..» Isai var kong Davids far.

*«Å morgen skjær, du rettferds sol»* peker på ord i Lukas 1,78c-79 «en soloppgang og skinne for dem som bor i mørke og dødens skygge».
Hamarkameratene i 2016

**Hamarkameratene** spilte i 2016-sesongen på nivå tre i Norge i 2. divisjon, avdeling 2. HamKam endte på 2.-plass bak .

## Tabellen

## [[2. divisjon fotball for menn 2016|Seriekamper]]

## [[Norgesmesterskapet i fotball for menn 2016|Cupkamper]]

## Statistikk

### Tilskuertall

## Hamarkameratene 2

Hamarkameratene 2 spilte i 2016 i 3. divisjon, avdeling 9.

### Tabellen

## Spillere
### Overganger
#### Spillersigneringer før seriestart

#### Spilleravganger før seriestart

#### Spilleravganger under sesongen

* Christopher Mbamba til Port Vale FC
Greuelpropaganda

**Greuelpropaganda** (skrekkpropaganda) er en form for politisk propaganda som har til hensikt å bekjempe motstandere med bevisste fabrikasjoner eller overdrivelser om forbrytelser de har begått. Det er et vanlig middel i psykologisk krigføring, og kan brukes i krig for å motivere sine egne væpnede styrker og befolkning, eller til å påvirke verdensopinionen.

Begrepet *gräuelpropaganda* ble først brukt under første verdenskrig av tyskerne om de alliertes skildringer av tysk grusomhet i krig.

## Referanser
Bellingcat

**Bellingcat** (også stilet **bell¿ngcat**) er et kollektiv for borgerjournalister grunnlagt av britiske Eliot Higgins. Bellingcat bruker frikildeetterretning, spesielt gjennom internett og sosiale medier, for å undersøke menneskerettighetsbrudd og kriminalitet over hele verden. Bellingcat bringer sammen bidragsytere som spesialiserer seg på etterforskning via sosiale medier og andre åpne kilder, og har utviklet retningslinjer og case-studier, slik at andre kan lære å gjøre det samme.

Opprinnelig undersøkte Higgins bruken av våpen i den syriske borgerkrigen. Nettverket har fått internasjonal oppmerksomhet for sine  etterforskninger. Enkelte konklusjoner, om blant annet redigerte satellittbilder i forbindelse med nedskytingen av Malaysia Airlines Flight 17 under den pågående krigen i det østlige Ukraina har møtt kritikk for metodene som ble brukt.

Under Russlands invasjon av Ukraina 2022 skrev Bellingcat blant annet om mange funn av klasebomber i Ukraina.   16. mars ble nettsiden til Bellingcat blokkert av Russlands medieregulator Roskomnadzor for russiske brukere. 

I oktober 2022 påviste Bellingcat at brasilianeren Jose Assis Giammaria som ble pågrepet av Politiets Sikkerhetstjeneste i forbindelse med Spionasjesaken ved Universitetet i Tromsø, egentlige navn er Mikhail Valerjevitsj Mikusjin og jobber for den russiske etterretningstjenesten GRU.

## Priser og utmerkelser

* 2015: Hanns Joachim Friedrichs Award
* 2023: WIN WIN Gothenburg Sustainability Award
* 2023: Anne Jacobsens minnepris
* 2024: Olof Palme-prisen
* 2024: Treaties of Nijmegen Medal
* 2024: Four Freedom Award – Prisen for ytringsfrihet

## Referanser


## Eksterne lenker
*
RTÉ2

**RTÉ2** er en offentlig irsk tv-kanal og tilhører landets allmennkringkaster Raidió Teilifís Éireann (RTÉ). Kanalen startet faste sendinger 2. november 1978.

## Bakgrunn
Mens søsterkanalen RTÉ One startet faste sendinger 31. desember 1961, ble RTÉ2 startet opp høsten 1978. Den er Irlands nest eldste tv-kanal.

RTÉ 2 finansieres delvis av en kringkastingsavgift på fjernsyn og av reklame- og sponsorinntekter. I 2016 fikk kanalen tilført 29,52 millioner euro fra kringkastingsavgiften. I tillegg kom rundt 43 millioner euro fra reklame og sponsing. Kanalen hadde et totalforbruk på 72,5 millioner euro i 2016.

RTÉ2 når 98 prosent av Irlands befolkning og sender i HD-kvalitet på det digitale bakkenettet på Irland. Kanalen er også tilgjengelig over landets kabel-tv-nett og på internettportalen *RTÉ Live*.

Kanalen retter seg mot et yngre publikum og sender idrettsprogrammer samt irske og utenlandske dramaserier, komedieserier og filmer. RTÉ2 er landets tredje største tv-kanal og hadde i 2016 en markedsandel på 9,1 prosent blant seere i alderen 15 til 34 år i det irske tv-markedet. I november 2017 hadde kanalen en markedsandel på 6,6 prosent for tv-markedet samlet.

## Referanser


## Eksterne lenker
*
Dokumentarfilmer om krigen i Norge 1940-1945

**Dokumentarfilmer om krigen i Norge 1940-1945**.

## Filmer

### 1940-tallet

Det finnes også en svensk film fra 1945 kalt *Oidentifierad Svenska Norgehjälpen* produsert av Filmo AB.  

### 1990-tallet

#### 2000-tallet

#### 2010-tallet

## TV-serier

## Referanser
RTÉ One

**RTÉ One** (irsk: *RTÉ a hAon*, norsk oversettelse: *RTÉ én*) er Irlands eldste og største tv-kanal, og flaggskipskanalen til landets allmennkringkaster Raidió Teilifís Éireann (RTÉ). Kanalen startet faste sendinger nyttårsaften 1961 under navnet *Telefís Éireann*. 

## Bakgrunn
RTÉ One startet faste sendinger 31. desember 1961, da som Telefís Éireann. I 1966 skiftet den navn til RTÉ og i deretter til RTÉ 1 i 1978. Fra oppstarten og frem til 1978, da RTÉ2 ble lansert, var kanalen den eneste på Irland. Kanalen startet opp med fargesendinger i begynnelsen av 1970-årene.

RTÉ One finansieres delvis av en kringkastingsavgift på fjernsyn og av reklame- og sponsorinntekter. I 2016 fikk kanalen tilført 46,23 millioner euro fra kringkastingsavgiften. I tillegg kom rundt 95 millioner euro fra reklame og sponsing. Kanalen hadde et totalforbruk på 142,6 millioner euro i 2016.

RTÉ One når 98 prosent av Irlands befolkning og sender i HD-kvalitet på det digitale bakkenettet på Irland. Kanalen er også tilgjengelig over landets kabel-tv-nett og på internettportalen *RTÉ Live*.

Kanalen er en allmennkanal som henvender seg til et bredt publikum med nyheter, idrett, serier og underholdning. RTÉ One er landets største tv-kanal og hadde i 2016 en markedsandel på 24,2 prosent av det irske tv-markedet. I november 2017 hadde markedsandelen falt til 18,5 prosent, men RTÉ One var fremdeles landets største tv-kanal.

## Referanser


## Eksterne lenker
*
Sunnfjord (kommune)

**Sunnfjord** er en kommune i Vestland fylke som ble opprettet 1. januar 2020 ved at kommunene Førde, Jølster, Gaular og Naustdal ble slått sammen. Disse kommunene var fire av de daværende sju kommunene som regnes til distriktet Sunnfjord, mens de tre kommunene som ikke inngår i den nye storkommunen, er Askvoll, Fjaler, Flora og (delvis) Bremanger.

Sunnfjord kommune grenser til Kinn og Gloppen i nord, Stryn og Luster i øst, Sogndal i sørøst, Høyanger i sør , Fjaler og Askvoll i vest.

Kommunen har et areal på 2208&nbsp;km². Det bor 22 783 personer i kommunen pr. 3. kvartal 2025.

Førde er kommunesenter og den eneste byen i Sunnfjord kommune. De største tettstedene er ellers Skei i Jølster, Vassenden, Naustdal, Sande i Sunnfjord og Bygstad.

Innbyggerne i Sunnfjord kommune og i Sunnfjord distrikt kalles sunnfjording.

## Politikk

I september 2021 ble Jenny Følling (Senterpartiet) valgt til ordfører i kommunen og Anne Lilleaasen (Høyre) ble ny varaordfører. Etter kommunevalget høsten 2023 ble det klart at Følling fortsatte som ordfører i Sunnfjord. Varaordførerposten gikk høsten 2023 til Henrik Nordal (Arbeiderpartiet).

### Kommunestyrevalget 2023

### Kommunestyrevalget 2019

## Referanser




## Eksterne lenker
* 
* 
* Kommunefakta Sunnfjord - Statistisk sentralbyrå
Hen over jord et pilgrimstog

**Hen over jord et pilgrimstog** er en salme med tekst av Johan Halmrast. Den sto på trykk i sangboken *[[Noahs Due]]* i 1891 i en uferdig form. I 1896 kom den med i den danske sangboken *Hjemlandstoner* i den formen som er mest kjent i dag. Lars Aanestad mente at H.P. Mollerup, som var med i redaksjonen av den sangboka, trolig var den som hadde gitt salmen sin endelige form. Melodien er fra Egil Hovlands «Allehelgensmesse» (1970). I ''Norsk salmebok 2013'' er den salme nummer 270.

## Salmeteksten

Hen over jord et pilgrimstog
så stille skrider frem.
Dets sang på alle jordens språk
lovpriser himlens hjem.
Blant alle jordens folkeslag
det reiser korsets røde flagg.
Tross hat og bål, tross spott og sår,
det stille fremad går.
 
Fra slekt til slekt det langsomt skred
igjennom tiden frem.
Dets sang var Jesu kjærlighet,
dets lengsel fredens hjem.
Med verdens tornekrans det gikk,
med freidig hjerte, løftet blikk,
igjennom verdens tåredal
mot himlens stjernesal.

Hist fra Judeas palmestrand
gikk toget ut en gang.
I Davidssønnens fagre land
fikk først dets harpe klang.
Og siden stille over jord
det går mot himlens englekor.
Med smil i gråt det vandrer frem
mot himlens lyse hjem.

 
## Litteratur
*Nils-Petter Enstad *Jeg som er ringest blant ringe* (Commentum Forlag, 2016)

## Referanser


## Eksterne lenker
* Melodien spilt på orgel (YouTube
Trondhjems Distriktslag for Idrett

**Trondhjems Distriktslag for Idrett** (stiftet 29. april 1919) var et organisasjonsledd under Norges Landsforbund for Idrett 
og et fellesorgan for idrett i Trondheim i perioden 1919-1940.

Trondhjems Distriktslag for Idrett ble dannet sammen med 20 andre distriktslag i 1919. 
Distriktslaget beholdt dette navnet helt til 1940, til tross for at byen skiftet navn til Nidaros i 1930 og Trondheim i
1931.

Etter sammenslåingen med arbeideridrettskretsene ble Trondheim og Omegn Idrettskrets etablert i 1945.

## Distriktslagets formenn
* Carl Wilhelm Piene (1919–1920)
* Jacob Salberg, SK Rapp (1920–1924)
* Lorentz Syversen (1924–1928)
* Gunnar Paulsen (1928–1930)
* Reidar Melhus (1930–1932)
* Jacob Salberg, SK Rapp (1933–1937)
* Adolf Berg (1937–1939)
* Harald Smedal (1939–1940)

## Idrettslag
I 1935 hadde distriktslaget følgende idrettslag som medlemmer:

*Bokseklubben av 1930
*Sportsklubben Brage
*De Døves Idrettslag
*Elgeseter Idrettsklubb
*Sportsklubben Freidig
*«Jarlen», Idrettsforeningen 
*Jernbanens Idrettslag 
*Fotballklubben Kvik 
*«National», Sportsklubben 
*Norges tekniske høgskoles idrettsforening
*Politiets Idrettslag 
*Sportsklubben Rapp
*«Rollo», Sportsklubben 
*Rosenborg Ballklub 
*«Trond», Idrettslaget  
*Trondhjems Bokseklubb 
*Trondhjems Handelsgym. Idr.forening
*Trondhjems Ishockeyklubb 
*Trondhjems Roklubb 
*Trondhjems Skiklubb 
*Trondhjems Skøiteklub 
*Trondhjems Svømme- og Livredningsklubb
*Trondhjems Tennisklubb 
*Trondhjems Turnforening 
*Trondhjems Velocipedklub
*«Trygg», Sportsklubben

## Referanser


## Kilder
* «Trondhjem Distriktslag for Idrett, 20 år i fremgangens tegn», Adresseavisen 20. april 1939.
* «Fortegnelse over tilsluttede idrettslag», i Norges Landsforbund for Idrett (1935): *Beretning 1. juni 1933 - 30. juni 1935*, s. 137-179.
IBU-cupen 2015/16

**[[IBU-cupen]] 2015/16** i skiskyting ble arrangert over åtte renn fra 27. november 2015 til 13. mars 2016. 

IBU-cupen er en internasjonal sammenlagtturnering i skiskyting, som arrangeres av International Biathlon Union (IBU), og er nivået under verdenscupen i skiskyting. 

Sammenlagtkonkurransen ble vunnet av Matvej Jelisejev og Nadine Horchler. EM i skiskyting 2016 inngikk som en del av IBU-cupen denne sesongen. 

## Kalender

## Resultater
### Kvinner

### Menn

### Mix

## Sammenlagtstilling menn
#### Totalt

* Andre norske plasseringer: Alexander Os (25), Erling Aalvik (27), Håvard Gutubø Bogetveit (31), Henrik L'Abée-Lund (36), Andreas Dahlø Wærnes (40), Erlend Bjøntegaard (41), Kristoffer Skjelvik (63), Tore Leren (68), Vetle Ravnsborg Gurigard (72), Fredrik Gjesbakk (60), Martin Femsteinevik (82), Kristian André Aalerud (113), Martin Rui (127). 

#### Individuelt

#### Sprint

#### Jaktstart

#### Nasjon

## Sammenlagtstilling kvinner
#### Totalt

* Andre norske plasseringer: Bente Landheim (22), Sigrid Bilstad Neraasen (25), Hilde Fenne (26), Thekla Brun-Lie (27), Ingrid Landmark Tandrevold (46), Tiril Eckhoff (56), Rikke Hald Andersen (61), Fanny Horn Birkeland (62), Kaia Wøien Nicolaisen (106), Jori Mørkve (107), Elise Ringen (108). 

#### Individuelt

#### Sprint

#### Jaktstart

#### Nasjon

## Kilder
* Sluttstilling menn totalt
* Sluttstilling menn individuelt
* Sluttstilling menn sprint
* Sluttstilling menn jaktstart
* Sluttstilling menn nasjoncupen
* Sluttstilling kvinner totalt
* Sluttstilling kvinner individuelt
* Sluttstilling kvinner sprint
* Sluttstilling kvinner jaktstart
* Sluttstilling kvinner nasjoncupen

## Eksterne lenker
* Offisiell hjemmeside - IBU
RTÉ Radio 1

**RTÉ Radio 1** er Irlands eldste og største radiokanal og tilhører landets offentlige allmennkringkaster Raidió Teilifís Éireann (RTÉ). Kanalen startet faste sendinger 1. januar 1926, da som kanalen *2RN*. Kanalen er tilgjengelig over hele Irland på både FM-båndet og som DAB. Kanalen henvender seg til et bredt publikum og sender prateprogrammer, populærmusikk, nyheter og underholdning.

## Bakgrunn
Dagens radiokanal er direkte etterkommer av Dublin-stasjonen 2RN som startet faste sendinger i 1926. Utover i 1930-årene ble sendenettet bygget ut, slik at kanalen nådde det meste av Irland. I begynnelsen av 1930-årene passerte antall radiolisenser , og kanalen skiftet navn til *Radio Éireann* (Irlands radio).

Under andre verdenskrig var kanalen strengt regulert av irske myndigheter, og sensuren var utbredt. Flere sendefrekvenser ble også slått sammen for å hindre at radiosignalene kunne fanges opp og spores av fiendtlige fly.

I 1970-årene etablerte RTÉ flere nye radiokanaler, og kanalen ble døpt om til RTÉ Radio 1 for å skille den fra de andre kanalene. 

I dag er RTÉ Radio 1 Irlands største radiokanal med over 1 million lyttere ukentlig. Ifølge tall fra Joint National Listenership Research (JNLR) sto kanalen bak 18 av de 20 mest populære radioprogrammene på Irland i 2016. Kanalen hadde en markedsandel på 23,6 prosent.

Kanalen finansieres av en kringkastingsavgift og reklameinntekter. I 2016 kom 12,8 millioner euro fra avgiften, mens reklame- og sponsorinntekter var det dobbelte. Kanalens totale forbruk var 36,7 millioner euro.

## Referanser


## Eksterne lenker
*
Hyperloop

**Hyperloop** er et konsept for et fremtidig transportmiddel for mennesker og gods. Hyperloop skal bestå av rør med svært lavt lufttrykk, nær vakuum, slik at luftmotstanden blir liten. I rørene ferdes kapsler drevet av lineære induksjonsmotorer, lineærmotorer. Kapslene kan frakte mennesker eller varer. Ifølge tidlige kalkyler skal systemet kunne transportere kapslene i hastigheter over 1200&nbsp;km/h.

Det var gründeren Elon Musk som først utviklet konseptet Hyperloop, men utviklingen er overtatt av frivillige. En prototyp ble bygget i 2016 i California. Transportmiddelet var forventet å transportere gods i 2020 og mennesker i 2021.

## Referanser
Storvarden (Berlevåg)

**Storvarden** er et fjell i Berlevåg kommune i Finnmark. Det ligger lengst nord på Raggovidda, og har en høyde på 454 meter over havet. De fleste vindmøllene i Raggovidda vindpark ligger på Storvarden.

## Referanser
Adam Paulsson

**Adam Paulsson** (født 14. mars 1995) er en svensk svømmer. Han kom på 8. plass på 400 meter fri under Kortbane-EM i svømming 2017. 

## Referanser
Jordan Sloan

**Jordan Sloan** (født 3. august 1993) er en irsk svømmer. Han kom på 10. plass på 400 meter fri under Kortbane-EM i svømming 2017. 

## Referanser
Rákkočearru

**Rákkočearru** (nordsamisk, norsk navneform (ikke offisiell, men ofte brukt): **Raggovidda**) er ei fjellvidde i Berlevåg kommune i Finnmark. Den ligger nord på Varangerhalvøya, mellom Storelvdalen og Veddalen i vest og Risfjorddalen i øst. I nord går den over i Løkvikdalsfjellet, mens den i sør stopper ved Langdalen. Rákkočearru har en rekke toppunkter, hvorav det høyeste er Rákkočohkka helt i sør, med 474 meter over havet.

Nord på Rákkočearru ligger Raggovidda vindpark, som ble satt i drift i 2014.

## Referanser
Høstsonaten

***Høstsonaten*** (tysk tittel: **) er en vesttysk dramafilm fra 1978 i regi av Ingmar Bergman, som også skrev manuset. I rollene ses blant annet Ingrid Bergman, Liv Ullmann og Lena Nyman.

I 2003 ble filmen nyinnspilt på hindi under tittelen *Tehzeeb*.

## Innspillingsfakta
Filmen ble produsert av Persona Film, Suede Film og Incorporated Television Company (ITC).

Den ble spilt inn fra 19. september til 8. november 1977 hos Norsk Film A/S på Jar og i Filmhuset i Stockholm.

## Handling
Etter å ikke ha sett hverandre på syv år gjenforenes Charlotte og hennes datter Eva i sistnevntes hjem. Moren, som er en kjent konsertpianist, sørger over tapet av sin mannlige venn. Da Eva fikk vite om dette, ble hun grepet av en plutselig impuls til å invitere moren hjem til seg. Hjemme hos Eva bor også hennes sterkt handikappede søster, Helena, som hun har hatt omsorg for i to år. Moren kjenner ikke til dette. Hun tror at Helena pleies på det sykehuset der hun etterlot henne. Møtet mellom mor og datter blir meget oppslitende. Oppdemte følelser av kjærlighet og hat velter fram under en nattlig samtale.

## Utmerkelser
*Høstsonaten* ble nominert til Oscar for beste originalmanus og Oscar for beste kvinnelige hovedrolle. Den ble i Frankrike belønnet med en César og i USA med en Golden Globe for beste utenlandske film.

## Rolleliste
*Ingrid Bergman - Charlotte, konsertpianist 	
*Liv Ullmann - Eva, hennes datter 	
*Lena Nyman - Helena, Evas yngre søster 	
*Halvar Björk - Viktor, Evas mann, prest 	
*Arne Bang-Hansen - Onkel Otto 	
*Gunnar Björnstrand - Paul, Charlottes agent 	
*Erland Josephson - Josef, Charlottes mann 	
*Georg Løkkeberg - Leonardo, Charlottes venn 	
*Linn Ullmann - Eva som barn 	
*Knut Wigert - Professoren 	
*Eva von Hanno - Sykepleiersken 	
*Marianne Aminoff - Charlottes sekretær 	
*Mimi Pollak - Pianolærerinnen

## Referanser


## Eksterne lenker
*
Slovakia under Kortbane-EM i svømming 2017

**[[Slovakia]]** deltok under **[[Kortbane-EM i svømming 2017]]** i København i Danmark fra 13. til 17. desember 2017.
__NOTOC__
## Resultater (ufullstendig)
;Menn

## Referanser
Joey Luft

**Joey Luft** (født **Joseph Wiley «Joey» Luft** 29. mars 1955 i USA) er en amerikansk skuespiller.

## Referanser
Stefan Sorak

**Stefan Sorak** (født 30. desember 1992) er en serbisk svømmer. Han kom på 19. plass på 400 meter fri under Kortbane-EM i svømming 2017. 

## Referanser
Filippo Megli

**Filippo Megli** (født 1997) er en italiensk svømmer. Han kom på 20. plass på 400 meter fri under Kortbane-EM i svømming 2017. 

Han kom på 5. plass med stafettlaget på 4 × 200 meter under Sommer-OL 2020 i Tokyo.

## Referanser


## Eksterne lenker
*
Fabio Lombini

**Fabio Lombini** (født 30. mars 1998, død 31. mai 2020) var en italiensk svømmer. Han kom på 22. plass på 400 meter fri under Kortbane-EM i svømming 2017. 

## Referanser
Jonathan Atsu

**Jonathan Atsu** (født 27. september 1996) er en fransk svømmer. Han kom på 23. plass på 400 meter fri under Kortbane-EM i svømming 2017. 

## Referanser


## Eksterne lenker
*
Midtfjellet

**Midtfjellet** er navn på en rekke fjell i Norge, og kan vise til:

* Midtfjellet (Bergen) – i Bergen kommune i Hordaland
* Midtfjellet (Fitjar) – i Fitjar kommune i Hordaland
* Midtfjellet (Kristiansund) – i Kristiansund kommune i Møre og Romsdal
* Midtfjellet (Rennebu) – i Rennebu kommune i Sør-Trøndelag
* Midtfjellet (Båtsfjord) – i Båtsfjord kommune i Finnmark
* Midtfjellet (Sør-Varanger) – i Sør-Varanger kommune i Finnmark
* Midtfjell – i Sør-Varanger kommune i Finnmark
Prosopocoilus (Hoplitocranum) maclellandi

***Prosopocoilus maclellandi*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (hannene 18-40 millimeter), avlang, brun hjortebille. Store hanner har lange, nokså rette kjever som er fint sagtakkede langs innerkanten i den indre delen, med tre tenner i den ytre. Pannen har et bredt, rundet framspring i midten. Hodet er avrundet firkantet og har fire små, mørke knøler midt i pannen. Antennene har en tre-leddet vifte. Pronotum er betydelig bredere enn langt, rektangulært, innsnevret ved roten. Dekkvingene er litt blanke.

## Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

## Utbredelse
Arten er kjent fra India, Bhutan, Myanmar og Thailand.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *[[Prosopocoilus]]* Westwood, 1845
******** Underslekten *[[Hoplitocranum]]* Jakowlew, 1896
********* ***Prosopocoilus (Hoplitocranum) maclellandi*** (Hope, 1842)
********** ***Prosopocoilus (Hoplitocranum) maclellandi maclellandi*** (Hope, 1842)
********** ***Prosopocoilus (Hoplitocranum) maclellandi miyashitai*** Nagai, 2005

## Eksterne lenker
* Lucanidae du Monde, Nettside om arten
* Bildegalleri
* 
*
Kirchnerius guangxii

***Kirchnerius guangxii*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En ganske stor (hannen 40-58 millimeter, hunnen 30-35 millimeter), avlang, blankt svart hjortebille. Hannens kjever er store, kraftige og nokså rette, krumme i spissen, med en kraftig tann på oversiden noe utenfor midten. Hodet er trapesformet, betydelig bredere foran enn bak, pannen litt innhult og bredt, U-formet innbuktet foran, med fine skråkjøler bak på sidene. Pronotum er rundet, ganske blankt. Dekkvingene er noe hvelvede og avsmalnende bakover, med markerte, avsatte sidekanter. Hunnen er mer avlang enn hannen, kjevene ikke forstørrede, hodet avrundet sekskantet, ganske blankt i midten, kroppen blankere og mer tydelig punktert enn hos hannen.

## Utbredelse
Arten er bare kjent fra Guangxi-provinsen i Kina.

## Systematisk inndeling
Arten blir ofte plassert i slekten *[[Prosopocoilus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *Kirchnerius* Schenk, 2009
******** ***Kirchnerius guangxii*** Schenk, 2009

## Eksterne lenker
* 
* Obersikt over slekten
Roar Tandberg

**Roar Tandberg** (født 2. juni 1941, død 7. desember 2017) var en norsk politiker som representerte Arbeiderpartiet. Han var ordfører på Tjøme fra 1991 til 2003.

Det var blant annet engasjement for idrett, barn og unge som bragte Roar Tandberg inn i politiske tillitsverv på slutten av 1980-tallet. Han spilte en sentral rolle i å bygge opp baneanlegget, fotballhuset og idrettshallen på Tjøme og arbeidet aktivt for å opprettholde Luftforsvarets stasjon på Mågerø, Tjøme Radio og losstasjonen på Hvasser. En viktig politisk seier var da han fikk gang- og sykkelsti fra Kjøpmannskjær til Verdens Ende inn i Veipakke Tønsberg fase I. Han var også opptatt av å sikre at Tjøme ungdomsskole ble en foregangsskole innen dataopplæring. Tandberg var første ordfører fra Arbeiderpartiet på Tjøme

Han vokste på Geithus i Modum og hadde bakgrunn som idretts- og velferdsoffiser i Forsvaret. Han var også fotballtrener for Tjøme IF, Sandefjord Ballklubb og Flint. 

Som pensjonist videreførte han sitt engasjement i Oslofjordens Friluftsråd og i Tanga International Competence Centre, et norsk prosjekt for å motvirke korrupsjon og fremme helse og utdanning i Tanzania.

## Referanser
Papuana sumbawana

***Papuana sumbawana*** er en bille som hører til underfamilien hornbiller (Dynastinae) i familien skarabider (Scarabaeidae).

## Utseende
En middelsstor (ca. 20 millimeter), nokså bred, blankt brunsvart hornbille. Dekkvingene har kraftige punktrader. Hannen har et kort horn i pannen, pronotum er noe uthulet foran med et par små knøler.

## Levevis
Larvene lever i jorda der de spiser råtnende plantemateriale. De voksne billene kan gjøre en del skade, særlig på taro, men også på andre rotfrukter som søtpoteter, ved at de ganger ganger i røttene. I tillegg til selve gnagskadene forårsaker der dermed også betydelige råteskader. Dette er et stort problem siden taro er en svært viktig avling i de aktuelle områdene.

## Utbredelse
Arten lever, som navnet skulle antyde, på Sumbawa.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Papuana]]* Arrow, 1911
******** ***Papuana sumbawana*** Miyake & Yamaya, 1999

## Kilder
* Dynastidae du monde- nettside om arten

## Eksterne lenker
* Bilde av en hann
*
Dipelicus integriceps

***Dipelicus integriceps*** er en bille som hører til familien skarabider (Scarabaeidae).

## Utseende
En nokså liten (ca. 15 millimeter), bred og kraftig, blankt rødbrun hornbille. Hannen har et bredt horn i pannen og en liten grop foran på pronotum, denne har en knøl over seg. Oversiden er fint punktert, tett på pronotum og spredt på dekkvingene. Hunnene er litt bredere, hornet i pannen mindre.

## Levevis
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

## Utbredelse
Arten lever på Ny-Guinea, Bismarckarkipelet, øya Selayar nær Sulawesi og på Filippinene (Sibuyan).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Dipelicus]]* Hope, 1845
******** ***Dipelicus integriceps*** (Fairmaire, 1877)
********* ***Dipelicus integriceps integriceps*** (Fairmaire, 1877)
********* ***Dipelicus integriceps monotuberculatus*** Miyake & Yamaya, 1997
********* ***Dipelicus integriceps ritsemae*** (Heller, 1897) - noen ganger regnet som en egen art

## Kilder
* Dynastidae du monde- sjekkliste over artene

## Eksterne lenker
* 
*
Midtfjellet (Båtsfjord)

**Midtfjellet** (nordsamisk: *Guovdoaivi*) er et fjell i Båtsfjord og Berlevåg kommune i Finnmark. Det ligger på fjellvidda Basečearru og er et grensepunkt mellom kommunene. Midtfjellet har en høyde på 475 meter over havet.

## Referanser
Budeiberget naturreservat

**Budeiberget naturreservat** ligger på Østsinni i Nordre Land i Innlandet. Området er et barskogreservat på 1004 dekar, og ligger like sør for grensa til tidligere Torpa kommune. Reservatet ble vernet 15. desember 2017.

Formålet med naturreservatet er å bevare et naturskogområde med i hovedsak gammel, fuktig granskog. Videre har området særlig betydning for biologisk mangfold ved at det er leveområder for flere truede arter, og har en av de rikeste kjente forekomster av huldrestry i Oppland.
Naturreservatet er velegnet til å øke sin verneverdi gjennom fri utvikling.

## Referanser


## Eksterne lenker
* Forskrift om fredning av Budeiberget naturreservat, Lovdata
* Faktaark , Miljødirektoratet
Aust-Agder Distriktslag for Idrett

**Aust-Agder Distriktslag for Idrett** (stiftet 28. april 1919) var et organisasjonsledd under Norges Landsforbund for Idrett 
og et fellesorgan for idrett i Aust-Agder i perioden 1919-1940.

Aust-Agder Distriktslag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Aust-Agder Arbeideridrettskrets til
Aust-Agder Idrettskrets.

## Distriktslagets formenn
* Albert Wüller, Songe SK (1919–1924)
* Jacob Ørbæk, Risør (1925–1926)
* Th. Pedersen, Kragerø (1927–1930)
* Yngvar Fredriksen, Risør (1931)
* Georg A. Torjusen, Risør (1931–1933)
* Bernhard Berthelsen, Arendal (1933–1936)
* Andorf Bjørnlund, Tvedestrand (1936–1940)

## Idrettslag
I 1935 hadde distriktslaget følgende idrettslag som medlemmer:

*Arendals Atletklubb 
*Arendals Ballklubb 
*Arendals Cykleklubb 
*Arendals Kappsvømningsklubb 
*Arendals Nye Tennisklubb 
*Arendals Roklubb 
*Arendal Skøiteklub 
*Arendals Turnforening
*Birkenes Idrettslag 
*Bosvik Idrettslag 
*Idrettslaget Dristug  
*Dølemo Idrettslag 
*Dømmesmoens Idrettslag 
*«Express», Idrettsklubben
*Eydehavns Idrettsforening 
*Froland Idrettslag
*Gjerstad Idrettslag 
*Gjeving Turn- og Idrettsforening 
*Gjøvdal Idrettslag 
*Idrettsklubben Grane 
*Grimstad Svømmeklubb 
*Grimstad Turn- og Idrettsforening 
*«Hermes», Idrettslaget 
*Herrefoss Idrettslag 
*Hisø Ungd.forenings Idrettslag 
*Holt Idrettsforening
*«Idun», Idrettslaget 
*«Imås», Fotballklubben 
*«Jerv», Idrettsforeningen
*Kragerø Bokseklubb 
*Kragerø Turn- og Idrettsforening
*Landvik Ski- og Idrettslag 
*Lillesand Idrettslag 
*Nedenes Idrettslag 
*Risdal Skiklubb 
*Risør Fotballklubb 
*Risør Gymnastikkforening 
*Risør Skiklubb 
*Risør Skøiteklubb 
*«Risør-Varden» 
*Songe Skiklubb 
*«Sprek-legg», Skiklubben 
*«Spring», Sportsklubben 
*«Steady», Sportsklubben 
*Søndeled Idrettslag 
*Tovdals Idrottslag 
*Trauma Sportsklubb
*Tvedestrands Skiklubb 
*Tvedestrands Svømme- og Livr.klubb
*Tvedestrands Turnforening 
*«Vardås», Idrettslaget
*Vegårdshei Idrettslag
*Verkets Idrettslag 
*«Ørn Rykene», Idrettslaget

## Kilder
* Helge Krogh (1970): ''Aust-Agder idrettskrets 1919-1969''
* «Fortegnelse over tilsluttede idrettslag», i Norges Landsforbund for Idrett (1935): *Beretning 1. juni 1933 - 30. juni 1935*, s. 137-179.
Carel Weeber

**Carel José Maria Weeber** (1937–2025) var en nederlandsk arkitekt.

Weeber studerte arkitektur ved Det tekniske universitetet i Delft i årene fra 1955 til 1964. Han var tilknyttet samme universitet som professor fra 1969 til 1975 og som dekan fra 1976 til 1977. Fra 1977 til 1987 arbeidet han i Rotterdam i arkitektfirmaet HWST Architecten, sammen med Jan Hoogstad, Wim Schulze og A.S. Van Tilburg. De neste ti årene, fra 1988 til 1998, virket han i Architekten Cie.

Sammen med J.B. Bakema tegnet Weeber Nederlands paviljong til verdensutstillingen i Osaka i 1970. Han er kjent for prosjekter i nyrasjonalistisk stil, blant annet store boligblokker som De Peperklip i Rotterdam (1979–1982), Blok 1 i Venserpolder i Amsterdam) (1980–1982) og sosialboligblokken Zwarte Madonna i Haag (1982–1985, revet 2007). I 2005 flyttet han til Curaçao. Der tegnet han og fikk reist et bolighus til seg selv.

Weeber ble tildelt den nederlandske Prix de Rome (1966) og Sikkensprijs (1983) og har mottatt både den nederlandske betongprisen og stålprisen. I 2006 fikk han Rotterdam-Maaskant-prisen. Han er ridder av Den nederlandske løves orden.


Fil: Ligging gezien vanaf Turfmarkt en Schedeldoekshaven - 's-Gravenhage - 20384151 - RCE.jpg|De Zwarte Madonna i Haag
Fil:Peperklip Rotterdam 2.jpg|De Peperklip i Rotterdam
Fil:Gevangenis Overschie 29102006 003.jpg|Fengselet De Schie i Rotterdam
Fil:Metrostation_Spijkenisse_Centrum.jpg|Stasjonen i Spijkenisse
Fil: Queens Towers.JPG| Queens Towers i Amsterdam


## Referanser
Johannes Kinnamos

**Johannes Kinnamos** eller *Cinnamus* (Gresk: Ἰωάννης Κίνναμος), født kort etter 1143, død etter 1185, var en bysantinsk historiker. Han var «keiserlig sekretær» («grammatikos», sannsynligvis knyttet til den militære administrasjonen) for keiser Manuel I Komnenos som regjerte fra 1143 til 1180. Kinnamos fulgte keiseren på flere felttog i Europa og i Lilleasia. Det er sannsynlig at Kinnamos levde lenger enn de etterfølgende keiserne Alexios II Komnenos (død 1183) og  Andronikos I Komnenos (død 1185).

Kinnamos forfattet et historieverk som dekker Østromerrikets historie i perioden 1118-1176 og som dermed er en fortsettelse av Anna Komnenas historieverk *Alexiaden*. Kinnamos’ historie dekker regjeringstiden fra Johannes II Komnenos (regjerte 1118-1143) og fram til Manuel I’s felttog mot Rum-sultanatet og hans fatale nederlag i slaget ved Myriokephalon den 17. september 1176.

Kinnamos’ verk slutter brått, men det er trolig at originalteksten fortsetter til Manuels død. Det er også tegn som tyder på at teksten er en del av et vesentlig større verk. Historiens helt er keiser Manuel, og Kinnamos fremhever hele tiden det bysantinske keiserdømmets fortreffelighet framfor andre riker. Han er tydelig i opposisjon til paven. Han skriver likevel rett fram som en soldats erindringer. Verket er gjennomarbeidet og stilen, som er i Xenofons ånd, er enkel sammenlignet med andre mer svulstige fremstillinger i perioden. Han er av enkelte, blant andre den britiske leksikografen William Smith, betraktet som en av de beste historieskribentene i perioden.

Johannes Kinnamos skal også ha skrevet en bok om en av de britiske erobrerne, men denne og andre av hans verk (inkludert resten av historieverket) har gått tapt.

## Referanser


## Litteratur
* John Kinnamos, *Rerum ab Ioannes et Alexio [sic] Comnenis Gestarum*, ed. A. Meineke, Corpus Scriptorum Historiae Byzantinae (Bonn, 1836)
* John Kinnamos, *The Deeds of John and Manuel Comnenus*, trans. C.M. Brand (New York, 1976). 
*
* Jonathan Harris, *Byzantium and the Crusades* (Hambledon and London, 2003). 
* J. Ljubarskij, ‘John Kinnamos as a writer’, in *Polypleuros Nous: Miscellanea für Peter Schreiner zu seinem 60 Geburtstag* (Byzantinisches Archiv, 19), ed. C. Scholz and G. Makris (Munich, 2000), pp.&nbsp;164–73
* Paul Magdalino, 'Aspects of twelfth century Byzantine Kaiserkritik', *Speculum* 58 (1983), 326-46 and reprinted in Paul Magdalino, *Tradition and Transformation in Medieval Byzantium* (Ashgate publishing, 1991), No. VIII
* Paul Stephenson, 'John Cinnamus, John II Comnenus and the Hungarian campaign of 1127-1129', *Byzantion* 66 (1996), 177-87
Aegus (Micraegus) glaber

***Aegus (Micraegus) glaber*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (12-16 millimeter), avlang, blankt brunsvart hjortebille. Hannens hode er bredt og flatt, kjevene (mandiblene) slanke og sigdformede med en innoverrettet tann nær roten. Pannen er bredt og grunt, U-formet innbuktet foran. Antennene er kraftige med en tre-leddet klubbe. Hodet er nokså matt, nokså kraftig og spredt punktert. Pronotum er avrundet rektangulært, blankt, betydelig grovere punktert enn dekkvingene, som er jevnbrede, noe flate, med fine punktstriper. Ytterkanten er kledt med korte, gulbrune hår. Beina er brunlige. Hunnen ligner hannen bortsett fra at hode og kjever ikke er forstørrede, hodet er ganske blankt og like grovt punktert som pronotum, som er puteformet (ikke bredere forover).

## Levevis
Som de fleste andre hjortebiller lever larvene i morken, død ved.

## Utbredelse
Arten er utbredt på Molukkene og Ny-Guinea.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Aegini - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *[[Micraegus]]* Maes, 1992
********* ***Aegus (Micraegus) glaber*** Parry, 1864

## Eksterne lenker
* Oversikt over artene
* Lucanidae du Monde, nettside om arten
*
Randbebyggelse

**Randbebyggelse** er betegnelse som brukes av geografer og veiingeniører om bebyggelse langs en vei. Det er typisk for byutviklingen på 18- og 1900-tallet at ny bebyggelse vokste fram langs byenes innfartsveier. Bebyggelsen kunne ha funksjon som boligbebyggelse, men også næringsvirksomhet av ulike typer. Typiske næringer på 1800-tallet, da hestekjøretøyer dominerte, var bl.a. smeder, hovslagere og vognmann-forretninger. På 1900-tallet, da bilene stadig økte i betydning for transporten, endret næringsvirksomheten seg til bensinstasjoner, kjosker, dagligvarebutikker og serveringssteder for take-away-food. 

Det mest typiske trekk ved randbebyggelse er at de enkelte eiendommer har direkte utkjøring på veien. Deretter vokste gjerne trafikken på veien, som både skulle dekke behov for lokaltrafikkens myke trafikanter til fots eller på sykkel, og gjennomgangstrafikken som midt på 1900-tallet var et stadig økende antall biler. Randbebyggelsen skapte på denne måten en uheldig blanding av ulike typer trafikk. Dette førte i sin tur til mange ulykker; strekninger med randbebyggelse fikk status som ulykkesutsatte.

Tiltakene er i første rekke fartsbegrensninger for biltrafikken; sikring av myke trafikanter med med fortau, eventuelt gang og sykkelvei. Ytterligere tiltak er bygging av ny vei utenom.

Gamle E18 i Vestfold har mange typiske eksempler på randbebyggelse, bl.a. tettstedet Verningen, og langs Raveien i Stokke, i dag en del av Sandefjord kommune.

## Kilder
* Trafikksikkerhetsboken. Statens vegvesen.

## Referanser
Temnorhynchus baal

***Temnorhynchus baal*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (ca. 20 millimeter), kraftig, brunsvart hornbille. Hannen har et to horn i pannen, og pronotum er noe uthulet, glatt og blankt foran, mens det har kraftig mikroskulptur på sidene og bak. Panneplaten der hornene sitter er tett punktert og fint tverr-rynket. Dekkvingene er nokså blanke, sparsomt og ujevnt punkterte. Beina er brunlige, ganske kraftige. Undersiden er ujevnt kledt med lange, oransje hår.

## Levevis
Larvene lever i jorda, der de spiser røtter på ulike slags gress, de kan kanskje også gjøre skade på jordbruksvekster, blant annet sukkerrør. De voksne er trege insekter som sjelden kommer til lys.

## Utbredelse
Arten er utbredt i det østlige Afrika nord til Egypt, Hellas inkludert Kreta, Midtøsten og Arabia. Den har også blitt funnet (innført) ved et sagbruk i Sverige 

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Temnorhynchus]]* Hope, 1837
******** ***Temnorhynchus baal*** Reiche & Saulcy, 1856
********* ***Temnorhynchus baal baal*** Reiche & Saulcy, 1856
********* ***Temnorhynchus baal sennaariensis*** Fairmaire, 1868

## Referanser


## Kilder
* G. Sabatinelli (2013) The Scarabs of the Levant - Temnorhynchus baal http://www.glaphyridae.com/Dynastinae/Te_baal.html
* Dynastidae du Monde - nettside om arten

## Eksterne lenker

* 
*
Tula (slaveleder)

**Tula** (fødselsår ukjent, død 3. oktober 1795) var en slave fra Curaçao som sto i spissen for et slaveopprør på øya i 1795 og som ble hengt som straff for det.

## Beskrivelse
### Bakgrunn
Curaçao var en nederlandsk koloni. Av en befolkning på  i 1789 var  slaver. Utviklingen i Europa, der det revolusjonære Frankrike hadde okkupert Nederland, så vel som erklært slaveriet for avskaffet, var kjent på øya. Slaveopprørene på Haiti og i Venezuela var også kjent. På Curaçao nektet imidlertid guvernøren å sette slavene fri. 

### Slaveopprørets forløp
Opprøret startet 17. august 1795 på Knip-plantasjen vest på øya. Anført av Tula gikk de til sin eier og forlangte sin frihet og sa at de ville nekte å arbeide som slaver. Til å begynne med hadde Tula rundt 50 slaver med seg. Bastiaan Carpata ledet opprøret sammen med Tula, som hadde tilnavnet Rigaud.

Plantasjeeieren, Casper Lodewijk van Uytrecht, ba dem legge kravet fram for guvernøren. Deretter la opprørerne ut mot hovedstaden og satte andre slaver fri på vegen. Slavene ville marsjere til Willemstad for å møte guvernøren og kreve frihet for slavene. Så godt som alle slaver på plantasjene vest på øya, rundt 2000 i tallet, sluttet seg til opprøret.

De samlet seg i Santa Cruz, før vegen gikk videre til Porto Marie 18. august. Derfra var planen å sette opp hovedkvarter for å forhandle med guvernøren. Opprøret ble imidlertid slått ned militært og opprørerne ble tatt til fange. Tula ble torturert på strekkbenken og tvunget til å gi falsk tilståelse om at planen var å drepe alle hvite før han ble  henrettet 3. oktober 1795.

### Ettermæle
Tula ble politisk rehabilitert i 2015 og erklært som nasjonalhelt. Museo Tula, som er viet Curaçaos afroamerikanske kulturarv, bærer hans navn.

## Referanser
Aegus (s.str.) riedeli

***Aegus (s.str.) riedeli*** er bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (34-40 millimeter), avlang, blank, svart hjortebille. Hannens mandibler (kjever) er kraftige, sigdformede, litt lengre enn hodet, med en bred, to-spisset tann nær roten. Hodet er avrundet firkantet, pannen på forkanten med to spisse framspring. Hodet er nokså kraftig punktert. Pronotum er rektangulært, sidekanten knapt rundet, ganske blankt og tett punktert. Dekkvingene er litt rundede med nokså kraftige punktrader, langs sidekanten tett punkterte.

## Levevis
Som de fleste andre hjortebiller lever larvene i morken, død ved.

## Utbredelse
Arten er utbredt på Ny-Guinea.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Aegini]]* - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *Aegus* MacLeay, 1819 (i snever forstand)
********* ***Aegus (s.str.) riedeli*** Bartolozzi, 1996

## Eksterne lenker
* Oversikt over artene
* Lucanidae du Monde - nettside om arten
*
Klepp stasjon (tettsted)

**Klepp stasjon** er et tidligere tettsted i Klepp kommune i Rogaland. Klepp stasjon ligger omkring 28 minutter med tog sør for Stavanger. I 2020 gjorde utbygging at tettstedet hadde vokst sammen med Kvernaland. SSB benytter navnet Kvernaland på det samlede tettstedet.

Samtidig med jernbaneutbyggingen ble det anlagt en potetmelfabrikk på Klepp stasjon i 1897, Jæren potetmjølfabrikk. Fabrikken ble en andelsbedrift 1915. Poståpneri og rikstelefonstasjon anlagt 1919. Det var også et gamalostysteri i perioden 1923 til 1950.

I 1920 ble Klepp stasjon planlagt som en stasjonsby med kvartaler. Planen ble ikke gjennomført, og i 2000 ble tettstedet kåret som Rogalands nest styggeste.

Tettstedet hadde 227 innbyggere i 1950, om lag 600 innbyggere i 1970.

## Referanser
Oversjøiske land og territorier assosiert med Den europeiske union

**Oversjøiske land og territorier assosiert med Den europeiske union** er 13 områder tilhørende Danmark, Frankrike, og Nederland som har et spesielt tilknytningsforhold til Den europeiske union. I henhold til artikkel 198 i Traktaten om Den europeiske unions virkemåte er formålet med tilknytningen «å fremme den økonomiske og sosiale utvikling i disse  land og territorier og å opprette nære økonomiske forbindelser mellom dem og Unionen som helhet.» EU bidrar med økonomisk støtte til landene og områdene med assosiert status.

De tre EU-medlemsstatene med tilhørende 13 assosierte land og områder er:

*Danmark
**Grønland
*Frankrike
** De franske sørterritorier
** Fransk Polynesia
** Ny-Caledonia
** Saint-Barthélemy
** Saint-Pierre og Miquelon
** Wallis- og Futunaøyene
*Nederland:
** Aruba  
** Bonaire
** Curaçao
** Saba
** Sint Eustatius
** Sint Maarten

## Referanser